《舟中晚晴》
清代·李来泰

霖铃歌遍湿金徽，倚棹初迎翠影微。喜近月轮添暮色，还占风角问朝晖。

黏云修尾垂垂下，贴水轻翎款款飞。见说江天方晚照，沙边重理绿蓑衣。

作者简介：（?—1684）清江西临川人，字石台，一字仲章。顺治九年进士，授工部主事，官至苏松常道。康熙十八年，应博学鸿儒科，试列二等第一。工诗文。有《莲龛集》。